Цветан Ангелов
Как се раждат приказките

chitanka.info

Игра с мастилото да няма!

Мастилото не ти е мишка.

В мастилницата, казва мама,

е скрита цяла детска книжка.

Един писател, коте мило,

като се върнал от разходка,

видял, че капчица мастило

разляла неговата котка.

Ала писалката я взела.

Красиви букви наредила.

И приказката за козела

от капчицата се родила.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.